মুম্বই শহরের লোকাল ট্রেনের ভিড় কিংবদন্তিপ্রতীম। দুর্ঘটনার খবরও সেখানে আকছার। কিন্তু এর মধ্যেই সোশ্যাল মিডিয়ায় ভাইরাল হলো এমন এক ভিডিও, যা দেখে শিউরে উঠছেন দর্শকরা। 
ভিডিও-তে দেখা যাচ্ছে, লোকাল ট্রেনের একটি কামরার দরজায় এক তরুণী দাঁড়িয়ে রয়েছেন। ট্রেনের গতি বেশ ভালই। এমন সময়ে তরুণীটি দরজা দিয়ে বাইরে ঝোঁকেন। এবং তিনি ভারসাম্য হারান। ট্রেন থেকে তিনি যখন প্রায় পড়ে গিয়েছেন, ঠিক সেই সময়েই তাঁর এক সহযাত্রী তাঁকে ধরে ফেলেন এবং টেনে কামরার ভিতরে নিয়ে আসেন।
ভিডিও দেখুন 

ভিডিওটি সোশ্যাল মিডিয়ায় পোস্ট হলে তা মুহূর্তে ভাইরাল হয়ে যায়। ভিডিও-র নীচে অনেকেই তরুণীকে ভর্ৎসনা করেছেন কামরায় জায়গা থাকা সত্ত্বেও দরজায় ঝোঁকার জন্য। 

এই বিষয়ে অন্যান্য খবর

কিকি নয়, তরুণীর অন্য স্টান্টবাজি ট্রেনে! বিভ্রান্ত পুলিশ, দেখুন ভিডিও


প্রসঙ্গত, গত জানুয়ারি থেকে জুলাই মাসের মধ্যে মুম্বইয়ের লোকাল ট্রেন থেকে পড়ে গিয়ে ৪০৬ জনের মৃত্যু হয়েছে, গুরুতর আহত হয়েছেন ৮৭১ জন।